ราคา “ทอง” เช้านี้ ปรับขึ้น 50 บาท รูปพรรณ ขายออก 26,4000 บาท
"สมาคมค้าทองคำ" รายงานราคา "ทอง" เช้านี้ ปรับขึ้น 50 บาท รูปพรรณ ขายออก 26,4000 บาท
"สมาคมค้าทองคำ" รายงานราคา "ทอง" เช้านี้ ปรับขึ้น 50 บาท รูปพรรณ ขายออก 26,4000 บาท
22 เม.ย. 2563

สมาคมค้าทองคำ รายงานราคาทอง (96.5%) วันนี้ (22 เม.ย.63) เมื่อเวลา 09.23 น.ที่ผ่านมา ปรับตัวเพิ่มขึ้น 50 บาท เมื่อเทียบกับราคาปิดวานนี้
โดยราคาทองคำแท่ง รับซื้อบาทละ 25,700 บาท ขายออก 25,900 บาท
ส่วนทองรูปพรรณ รับซื้อบาทละ 25,241.40 บาท ขายออกบาทละ 26,400 บาท
บริษัท วายแอลจี บูลเลี่ยน แอนด์ ฟิวเจอร์ส จำกัด ระบุว่า ราคาทองคำวานนี้ปิดปรับตัวลดลง 16.74 ดอลลาร์ต่อออนซ์ โดยปัจจัยกดดันราคาทองคำวานนี้มีดังนี้
(1) ดัชนีดอลลาร์แข็งค่าขึ้นแตะระดับสูงสุดรอบ 2 สัปดาห์ที่ 100.48 ในระหว่างวัน จากความต้องการดอลลาร์ในฐานะสกุลเงินปลอดภัย ท่ามกลางการดิ่งลงของราคาน้ำมัน หลังการระบาดของ COVID-19 กระทบอุปสงค์ อีกทั้งยังทำให้เกิดภาวะอุปทานล้นตลาดและการขาดแคลนคลังกักเก็บน้ำมัน
ทั้งนี้ สัญญาน้ำมันดิบ WTI ส่งมอบเดือนมิ.ย.ดิ่งลง -43.4% ปิดที่ 11.57 ดอลลาร์/บาร์เรลซึ่งเป็นระดับต่ำสุดในรอบ 21 ปี
และ (2) ความต้องการเงินสดและสภาพคล่องเพื่อชดเชยการขาดทุนในสินทรัพย์ประเภทอื่นๆ หลังจากราคาน้ำมันร่วงลงแรงฉุดตลาดหุ้นให้ร่วงลงตาม จนส่งผลให้ดัชนีดาวโจนส์ตลาดหุ้นนิวยอร์กปิดร่วงลง 631.56 จุด ปัจจัยที่กล่าวมากดดันให้ราคาทองคำร่วงลงแตะระดับต่ำสุดในระหว่างวันบริเวณ 1,657.60 ดอลลาร์ต่อออนซ์
อย่างไรก็ดี ราคาทองคำฟื้นตัวขึ้นจากแรงซื้อเก็งกำไร ประกอบกับดอลลาร์ลดช่วงบวกลง นอกจากนี้การดำเนินมาตรการกระตุ้นเศรษฐกิจทางการคลังและการเงินขนาดใหญ่ และการไหลเข้าสู่กองทุน ETF ทองคำมีแนวโน้มสนับสนุนทองอย่างต่อเนื่อง จึงมีแรงซื้อเข้ามาช่วงพยุงราคาเอาไว้เมื่อราคาย่อตัวลง ด้านกองทุน SPDR ถือครองทองคำเพิ่ม +3.8 ตัน
สำหรับวันนี้ติดตามการเปิดเผยตัวเลขสต็อกน้ำมันรายสัปดาห์ ซึ่งอาจสร้างความผันผวนให้แก่ตลาดน้ำมัน, ตลาดหุ้น และดอลลาร์ ซึ่งอาจกระทบต่อเนื่องมายังตลาดทองคำ